Papa Francisc a chemat cinci jucători din NBA la Vatican. Motivul din spatele invitației.
O delegaţie de baschetbalişti din NBA s-a întâlnit la Vatican cu Papa Francisc. Papa şi jucătorii au discutat despre probleme pe tema discriminării. Întâlnirea a durat o oră, iar apoi baschetbaliştii au vizitat Piaţa Sf. Petru.
Într-o întâlnire fără precedent, 5 jucători de baschet din NBA au fost chemaţi la Vatican de Papa Francisc. Suveranul Pontif a vrut să afle mai multe despre modul în care baschetbaliştii au luptat cu discriminarea şi i-a felicitat pentru că au stabilit un model demn de urmat prin susţinerea mişcării Black Lives Matter. Baschetbaliştii i-au mărturisit Papei că munca lui la nivel global i-a inspirat să acţioneze şi şi-au arătat aprecierea cu diverse cadouri.